ai4bharat/Pralekha huggingface dataset:
وزارت دفاع
رکشا منتری  جناب راج ناتھ سنگھ نے اپنے روسی ہم منصب جنرل سرگئی شیوگو کے ساتھ آئی آر آئی جی سی- ایم اینڈ ایم ٹی سی کے اجلاس کی صدارت کی
روس نے میک ان انڈیا اسکیموں کے تحت ہندوستان کی دفاعی اہلیت میں اضافے کی حمایت کی یقین دہانی کرائی
دونوں فریقوں نے کلیدی دفاعی پلیٹ فارم کی فروغ کے بعد امداد کے لئے خصوصی ورکنگ گروپوں کی تشکیل پر بھی اتفاق رائے کا اظہار کیا
رکشا منتری  جناب راج ناتھ سنگھ نے اپنے روسی ہم منصب اور روس کے وزیر دفاع سرگئی شیوگو کے ساتھ انڈیا-رشیا انٹرگورنمنٹل کمیشن آن ملٹری اینڈ ملٹری تکنیکل کوآپریشن  کے اجلاس کی مشترکہ طور سے صدارت کی۔
اس سے قبل وزیر دفاع موصوف نے وسطی ماسکو میں روسی وزارت دفاع کے احاطے میں ایک گارڈ آف آنر کا معائنہ کیا۔ اس موقع پر روس کا پہلا دورہ کرنے والے ہندوستانی وزیر دفاع جناب راج ناتھ سنگھ کا خیر مقدم کرتے ہوئے ان کے روسی ہم منصب جنرل سرگئی شیوگو نے ہندوستان کو روس کا ایک کلیدی دفاعی شراکت دار قرار دیا۔ اس موقع پر جناب راج ناتھ سنگھ نے اس بات پر زور دیا کہ ہندوستان اور روس کے درمیان خصوصی اور مراعات شدہ کلیدی شراکت داری کو ستمبر 2019 میں ولادی اوستوک سربراہ اجلاس کے بعد مزید استحکام حاصل ہوا ہے۔ انہوں نے فالتو پرزے اور مشینی سازوسامان کی تیاری پر بین سرکاری معاہدے کی اہمیت پر زور دیا۔ امید ہے کہ اس معاہدے سے میک ان انڈیا پروگرام کو فروغ حاصل ہوگا۔
اس موقع پر روسی وزیر دفاع نے رکشا منتری جناب راج ناتھ سنگھ کے ذریعہ ہندوستان کا دورہ کئے جانے کی دعوت کے جواب میں کہا کہ اترپردیش کی راجدھانی لکھنؤ میں 5 سے 8 فروری تک ہونے والے ڈیفنس ایکسپو 2020 میں روس سرگرمی کے ساتھ شرکت کرے گا۔ اس کے ساتھ ہی دونوں وزرا نے 5 نومبر کو روس کی راجدھانی ماسکو میں ہند-روس دفاعی صنعت کی کانفرنس کے نتائج کا بھی خیر مقدم کیا۔
جناب راج ناتھ سنگھ نے اس موقع پر باہمی مفاد کے متعددبین الاقوامی امور پر تفصیل سے گفتگو کی۔ جنرل سرگئی شیوگو نے ملک شام میں روس کی سرگرمیوں کی بھی وقفیت باہم کرائی۔اس موقع پر روس کی جانب انسداد دہشت گردی کی سرگرمیوں میں ہندوستان کی مضبوط حمایت کی یقین دہانی کراتے ہوئے کہا کہ روس متعلقہ خطے میں ہندوستان کی سلامتی خدشات کو انتہائی اہم تصور کرتا ہے۔ اس کے ساتھ ہی روسی وزیر دفاع نے کہا کہ روس ایڈوانس اور ٹکنالوجی سمیت ہندوستان کی دفاعی اہلیتوں میں اضافہ کے لئے ہر ممکن حمایت کرے گا۔ اس کے جواب میں جناب راج ناتھ سنگھ نے روس کی جانب سے کھل کر حمایت کئے جانے کی ستائش کی۔
اس موقع پر دونوں وزرا نے فوجی تکنیکی تعاون پر قائم کئے جانے والے ورکنگ گروپوں کی پیش رفت کا جائزہ لیا۔ بعد ازاں اس امر پر اتفاق کیاگیا کہ سہ فریقی اندرا فوجی مشق ہند اور روس کے درمیان فوجی تعاون کے میدان میں سنگ میل ثابت ہوگا۔
اس اجلاس کے دوران دونوں وزرا نے ایک پروٹوکول پر بھی دستخط کئے۔ ہندوستانی وزیر دفاع  اپنے دورہ روس کے آخری دن یعنی 7 نومبر 2019 کو سینٹ پیٹرس برگ بھی جائیں گے۔ اس موقع پر ان کی مصروفیات میں پسکاروسکی میموریل میں گل دائرہ پیش کرنا بھی شامل ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-4988
(Visitor Counter : 38
وزارت خزانہ
فنانس ایکٹ، 2023 کے ذریعے انکم ٹیکس ایکٹ، 1961 کے سیکشن10  میں ترمیم
1283/2021 کے ذریعے رٹ پٹیشن  نمبر 59/2013 میں سپریم کورٹ کے فیصلے کے بعد، انکم ٹیکس ایکٹ، 1961 کے سیکشن 10 میں فنانس ایکٹ، 2023 کے ذریعے کچھ ترامیم کی گئی ہیں۔
شکوک و شبہات کو دور کرنے کے مقصد سے، یہ واضح کیا جاتا ہے کہ مذکورہ شق کے مقاصد کے لیے "ِسکیمیز" کی اصطلاح جیسا کہ وضاحت کی گئی ہے، صرف انکم ٹیکس ایکٹ، 1961 کے مقاصد کے لیے ہو گی، اور کسی اور مقصد کے لیے نہیں۔
ش ح۔ ش ت۔ج
Uno-3705
(Visitor Counter : 71
سائنس اور ٹیکنالوجی کی وزارت
سی ایس آئی آر کی کینسر کی روک تھام کی دوائی آئی آئی آئی ایم-290 کا تحقیقی جائزہ شروع ہوگیا ہے
نئی دہلی،8 جون، 2020، سی ایس آئی آر سے وابستہ تجربہ گاہ انڈین انسٹی ٹیوٹ آف انٹیگریٹیو میڈیسن  جموں کو کینسر کی روک تھام کی امکانی دوا کے سلسلے میں نیو ڈرگس ڈویژن آف سینٹرل ڈرگس اسٹینڈرڈ کنٹرول آرگنائزیشن  کے نئے ڈرگ ڈویژن سے انویسٹی گیشنل  کی منظوری مل گئی ہے۔اس سے سی ایس آئی آر-آئی آئی آئی ایم اس اہم دوا کی آزمائش پتے کے کینسر کے مریضوں پر کرسکے گا۔یہ دوائی سی ایس آئی آر- آئی آئی آئی ایم کے دواؤں کی دریافت کے پروگرام کے تحت نیچورل پروڈکس میں دریافت کی گئی ہے ا ور تیار کی گئی ہے۔
سی ایس آئی آر کے ڈی جی ڈاکٹر شیکھر ماندے نے سائنسدانوں کی ٹیم سندیپ بھراٹے، سونالی بھراٹے، دلیپ مونڈھے، ششی بھوشن اور سمت گاندھی کو مبارک باد دی جن کی قیادت اس اہم سنگ میل کے حصول میں سی ایس آئی آر- آئی آئی آئی ایم کے ڈائرکٹر ڈاکٹر رام وشوکرما نے کی۔ ان سائنسدانوں نے پتے کے کینسر کی روک تھام کے لیے کلینیکل آزمائش کے سلسلےمیں ضابطے کی منظوری دینے سے پہلے تقریباً ایک دہائی تک زبردست تحقیق کی ۔
ڈاکٹر رام وشو کرنا نے آر اینڈ ڈی کے بارے میں بتایاکہ این سی آئی -60 کینسر سیل کے خلاف اینٹی- کینسر اسکریننگ 2011 میں کینسر میں شامل پروٹین کائنیس اینزائنو نے ابتدائی سمت متعین کی۔ (ریئیٹو کائن، ایک خالص مولیکیول قدرتی پروڈکس جو مغربی کھاٹ کے ایک پیڑ سے حاصل ہوتی ہیں جسے عام پور بھارتی سفید دیودر کہتے ہیں۔
اس وقت دنیا میں اہم طور پر کینسر کی جو قسمیں موجود ہیں ان میں پتے کا کینسر بارہویں نمبر پر آتا ہے۔ اور کینسر سے متعلق اموات میں یہ کینسر سے متعلق اموات کی وجوہات میں اس کا نمبر چوتھا ہے۔ بھارت میں پتے کا کینسر مردوں میں فی لاکھ 0.5 سے 2.4 تک اور خواتین میں فی لاکھ0.2 سے 1.8 تک ہوتا ہے۔ دنیا بھر میں پتے کے کینسر کی وجہ سے ہر سال 2.5 لاکھ اموات ہوجاتی ہیں۔ اسے ناقابل علاج کینسروں میں سے ایک سمجھا جاتا ہے چونکہ اس کی تشخیص بہت بعدمیں ہوتی ہے اور اس کینسر کے علاج کے لیے دواؤں کی زبردست قلت ہے۔ قدرتی پروڈکس پر مبنی دیسی دوا کی دریافت سے پتے کے کینسر کے امکانی علاج کی راہ کھل گئی ہے۔
وزیراعظم کا دفتر
وزیر اعظم کی فاکس کون کے چیئرمین جناب ینگ لیو سے ملاقات
وزیراعظم جناب نریندر مودی نے گجرات کے گاندھی نگر میں فاکس کون کے چیئرمین جناب ینگ لیو سے ملاقات کی۔
وزیر اعظم کے دفتر نے ٹویٹ کیا۔
’’فاکس کون کے چیئرمین مسٹر ینگ لیو نے گاندھی نگر میں وزیر اعظم @narendramodi سے ملاقات کی۔ وزیر اعظم نے بھارت میں سیمی کنڈکٹر اور چپ مینوفیکچرنگ کی صلاحیت کو بڑھانے کے فاکس کون کے منصوبوں کا خیرمقدم کیا۔‘‘
وزیراعظم کا دفتر
وزیر اعظم جناب نریندر مودی اور روانڈا کے صدر عالی جناب ایچ ای پاؤل کگامے کے درمیان ٹیلی پر گفتگو
وزیر اعظم جناب نریندر مودی نے آج روانڈا کے صدر عالی جناب ایچ ای پاؤل کے ساتھ ٹیلی فون پر بات چیت کی۔
وزیر اعظم نے اس بات پر اطمینان کا اظہار کیا کہ 2018 میں روانڈا کے ان کے یادگار دورے کے بعد سے باہمی تعلقات میں زبردست پیش رفت ہوئی ہے۔ روانڈا کے صدر نے ان 200 بھارتی گایوں کا خاص طور پر ذکر کیا جو وزیر اعظم جناب نریندر مودی نے 2018 میں اپنے دورے کے دوران روانڈا کو تحفے میں دی تھی۔ انہوں نے کہا کہ ان گایوں کی وجہ سے روانڈا کے بچوں کے لئے دودھ کی فراہمی کو بہتر بنانے میں مدد ملی ہے اور کسانوں کی آمدنی میں بھی اضافہ ہوا ہے۔
دونوں رہنماؤں نے کووڈ-19 جیسی عالمی وبا کے سبب ان کے حفظان صحت کے نظام اور معیشتوں کے لئے پیدا ہونے والے چیلنجوں پر تبادلہ خیال کیا۔ دونوں رہنماؤں نے اِس بحران سے نمٹنے کے لئے اپنے اپنے ملکوں میں کئے گئے اقدامات کے بارے میں بھی ایک دوسرے کو آگاہ کیا اور شہریوں کی فلاح وبہبود کو یقینی بنانے کے لئے اقدامات کے بارے میں بھی جانکاری دی۔وزیر اعظم جناب مودی اور روانڈا کے صدر پاؤل کگامے نے موجودہ بحران کے دوران ایک دوسرے کے شہریوں کی بحفاظت واپسی کے لئے ہر طرح کی مدد کرنے سے اتفاق کیا۔
وزیر اعظم نے روانڈا کے صدر کو یقین دلایا کہ بھارت طبی امداد سمیت کورونا وائرس سے نمٹنے کے لئے روانڈا کی کوششوں کے سلسلے میں بھرپور تعاون دے گا۔ انہوں نے صدر کگامے کی لیڈر شپ میں اس بحران کے مؤثر بندوبست کی ستائش کی اور اس چیلنج سے نمٹنے میں روانڈا کے عوام کے مصمم ارادے کی بھی تعریف کی۔
وزیر اعظم نے موجودہ بحران کے اس دور میں روانڈا کے عوام کی صحت اور خوشحالی کے لئے اپنی نیک خواہشات کا اظہار کیا۔
........................
م ن، ح ا، ع ر
06-06-2020
U-3083
(
وزارت دفاع
اے ایف جی جے آئی کا 33واں سالانہ جلسہ
نئیدہلی05نومبر۔سبروتوپارک میں واقع ائیرفورس گولڈن جوبلی انسٹی ٹیوٹ نے تین نومبر 2018 کو ’’راس ترنگنی‘‘ کے موضوع کے تحت اپنا 33واں سالانہ جلسہ منایا ۔ تقریبات کا آغاز مہمان خصوصی ائیر مارشل پی پی باپت، وششٹ سیوا میڈل ، ائیر آفیسر انچارج ایڈ منسٹریشن ، بھارتی فضائیہ اور ان کی اہلیہ محترمہ اسمرتا باپت کے ذریعہ ائیر کموڈورایم موہنتا ، پرنسپل ڈائرکٹر اسکولز ایڈونچر اینڈ اسپورٹس اور منیجنگ کمیٹی کی صدر نشین محترمہ بندتا موہنتا ،ونگ کمانڈر مدھوسینگر – ایگزیکٹو ڈائرکٹر اور پرنسپل محترمہ پونم ایس رام پال کی معیت میں رسمی طور پر چراغ روشن کرنے کے ساتھ ہوا۔
خیر مقدمی کلمات اسکول کے ہیڈ بوائے ،ایرک چوپڑہ کی جانب سے پیش کئے گئے ۔اس موقع پر آہوان – ازسرنو احیا پر مشتمل ایک مناجات بارگاہ ایزدی میں امن عالم کے قیام کے لئے پیش کی گئی ۔ یہ موقع کے لحاظ سے مثالی پیش کش تھی،جس نے ہمارے معاشرے میں موجود بدی کے ماحول میں امن اور ہم آہنگی کی ضرورت کو اجاگر کیا اوراسے ادارے کے باصلاحیت گلوکاروں کے طائفے اکیاتان نے پیش کیا۔اسکول کی سالانہ رپورٹ ادارے کی پرنسپل محترمہ پونم ایس رام پال اور طلبا نے پیش کی ۔اس موقع پر ایک پریذینٹیشن بھی پیش کیا گیا ، جس میں اسکول کی حصولیابیوں اور کارگزاریوں کی تفصیل پیش کی گئی ۔ انعامات کی تقسیم کی تقریب کے دوران جب کامیابی حاصل کرنے والوں کو وظائف اور انعامات سے نوازا گیا تو حاضرین کی جانب سے دادوتحسین اور تالیوںکی گونج میں انعامات حاصل کرنے والوں کے لئے یہ ایک لمحٔہ فخریہ تھا۔
اس موقع پر ایک مبنی بر رقص ڈرامہ راس ترنگنی بھی پیش کیا گیا ،جو گوناگوں جذبات کا مرقع تھا، جو ہیروکی ذاتی زندگی ،قاتل ،رہنما اور نجات دہندہ یعنی بھگوان کرشن کے لئے وقف تھا۔یہ پرائمری ،سینئیر اور اسپیشل ونگ کے طلبا کی ایک مشترکہ کوشش تھی۔ آڈیٹوریم کو بھگوان کرشن کی زندگی پر مبنی رنگولی اور پینٹنگوں سے آراستہ کیا گیا تھا ۔بعد ازاں مہمان خصوصی نے حاضرین سے خطاب کیا اور 350سے زائد طلبا اور عملے کی کوششوں کی ستائش کی جنہوں نے مل جل کر اس تقریب کو کامیاب بنایا ۔ شکریہ کی تحریک اسکول کی سربراہ دوشیزہ شیفالی اروڑہ کی جانب سے پیش کی گئی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5635
(Visitor Counter : 32
عملے، عوامی شکایات اور پنشن کی وزارت
تمام حاضر سروس ملازمین اگر وہ ڈیوٹی کےدوران معذور ہوجائیں توانہیں "معذوری کا معاوضہ" ملے گا: ڈاکٹر جتیندر سنگھ
مرکزی مسلح پولیس فورس  کے جوانوں کو بڑی راحت فراہم کرنے کا حکم
نئی دہلی۔2 دسمبر شمال مشرقی خطہ کی ترقی مرکزی وزیر مملکت ، وزیر اعظم کے دفتر میں وزیر مملکت، عملہ ، عوامی شکایات، پنشن ، جوہری توانائی اور خلائی امور کے وزیر مملکت ڈاکٹر جتیندر سنگھ نے نئے سال پر مرکزی حکومت کے سبھی ملازمین کے لیے "معذوری کا معاوضہ" منصوبے کی شروعات کے تعلق سے جانکاری دیتے ہوئے بتایا کہ اگر کوئی ملازمین اپنی خدمات سرانجام دیتے ہوئے معذور ہوجاتے ہیں اور اس کی معذوری کے باوجود بھی اس کی خدمات میں برقرار رہتی ہے تو انہیں "معذوری کا معاوضہ" دیا جائے گا۔
آج کے اس حکم نامہ سے خاص طور پر مرکزی مسلح فورس  کے جوانوں جیسے سی آر پی ایف ، بی ایس ایف ، سی آئی ایس ایف ، وغیرہ کو بہت بڑی راحت ملے گی کیونکہ فرائض کی انجام دہی میں ان کی معذوری کے امکانات برقرار رہتے ہیں۔
یہاں اس بات کا ذکر کرنا ضروری ہے کہ یہ نیا حکم ملازمین کو درپیش مشکلات کو مدنظر رکھتے ہوئے سروسز قوانین میں نقص کو دور کرے گا ۔ اس سلسلے میں 5 مئی 2009 کو جاری کیے گئے حکم کے تحت یکم جنوری 2004 یا اس کے بعد سروس میں شامل ہوئے سرکاری ملازمین کو مرکزی شہری خدمات ، اضافی عام پنشن قوانین کے تحت معذوری کا فائدہ نہیں ملے گا اور وہ قومی پنشن نظام  کے تحت آئیں گے۔ عملہ، عوامی شکایات اور پنشن کی وزارت کے محکمہ پنشن کے ذریعہ جاری نئے حکم نامہ کے تحت اب ان ملازمین کو بھی اضافی عام پنشن  کے شق 9 کے تحت فائدہ ملے گا جو این پی ایس کے دائرے میں آتے ہیں۔
دوسرے لفظوں میں ، اگر کوئی سرکاری ملازم اپنے فرائض کی انجام دہی کے دوران معذور ہوجاتا ہے اور یہ معذوری اس کی سرکاری ملازمت کو متاثر کرتی ہے اور اس کی خدمات برقرار رکھی جاتی ہے تو اسے یک مشت رقم فراہم کی جائے گی۔ اس کا شمار وقفے وقفے پر جاری کی جانے والی تبدیل شدہ میثاق ٹیبل کے بنیاد پر کیا جائے گا۔
آج کے حکم نامہ پر اطمینان کا اظہار کرتے ہوئے ، ڈاکٹر جتیندر سنگھ نے کہا ، مودی سرکار قوانین کو آسان بنانے اور امتیازی شقوں کو ختم کرنے کے لئے ضروری اقدامات کر رہی ہے۔ انہوں نے کہا کہ ان تمام نئے اقدامات کا حتمی مقصد سرکاری ملازمین کی زندگی میں آسانی فراہم کرنا ہے۔ اس سے وہ ملازمین بھی مستفید ہوں گے جنہیں آج پنشن مل رہے ہیں یا جن کے خاندان کے افراد کو پنشن مل رہے ہیں۔
سرکاری ملازمین کے مفاد میں عملہ کی وزارت نے حال ہی میں ایک اور حکم نامہ جاری کیا تھا جس کے تحت اگر کوئی سرکاری ملازم جسم سے یا طبی کمزور کے باعث سرکاری خدمات سے سبکدوش ہوتا ہے تو اسے پنشن حاصل کرنے کے لیے کم از کم 10 سال کی ملازمت کی شرط میں رعایت دی گئی تھی۔ اس سلسلے میں سی سی ایس  قانون 38 میں ترمیم کر کے آخری تنخواہ کا 50فیصد پنشن دینے کا قانون نافذ کیا گیا ہے ،یہاں تک کہ اگر ملازم نے ملازمت کی 10 سال کی شرط مکمل نہیں کی ہے۔
علاوہ ازیں ، پنشن سے منسلک قوانین میں ایک اور اصلاح کیا گیا ہے اور یہ طے کیا گیا ہے کہ سرکاری ملازمین کے کنبے کے افرادکو آخری تنخواہ کی 50 فیصد رقم حاصل کرنے کے حقدار ہونے کے لیے کم سے کم 7 سال کی مطلوبہ خدمات مکمل کرنے کی شرط بھی ختم کر دی گئی ہے۔ اس کے تحت اگر کسی سرکاری ملازم کی 7 سال کی خدمات مکمل ہونے سے پہلے ہی ملازمت کے دوران موت ہوجاتی ہے، پھر بھی ملازم کے کنبے کو آخری تنخواہ کی 50 فیصد رقم پنشن کے طور پر مقرر کی جائے گی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-44
(Visitor Counter : 422
سٹرک ٹرانسپورٹ اور شاہراہوں کی وزارت
یکم جنوری 2015 سے تیار کردہ این 2 اور این 3 زمرے کی موٹر گاڑیوں کے کیبن میں ایئر کنڈیشننگ سسٹم کی تنصیب کو لازمی قرار دینے والے نوٹیفکیشن کا مسودہ جاری کیا گیا
روڈ ٹرانسپورٹ اور شاہراہوں کی وزارت  نے 10 جولائی 2023 کو ایک مسودہ نوٹیفکیشن جاری کیا ہے جس میں یکم جنوری 2025 سے تیار کردہ این 2 اور این 3 زمرے کی موٹر گاڑیوں کے کیبن میں ایئر کنڈیشننگ سسٹم کی تنصیب کو لازمی قرار دیا گیا ہے۔
ایئر کنڈیشننگ سسٹم سے لیس کیبن کی کارکردگی کی جانچ آئی ایس 14618:2022 کے مطابق ہوگی، جس میں وقتاً فوقتاً ترمیم کی جاتی ہے۔ نوٹیفکیشن کی تاریخ سے 30 دنوں کے اندر متعلقین سے تبصرے / تجاویز طلب کی گئی ہیں۔ یہ تبصرے comments-morth[at]gov[dot]in پر بھیجے جا سکتے ہیں۔
گزٹ کا نوٹیفکیشن دیکھنے کے لیے یہاں کلک کریں
کیمیکلز اور فرٹیلائزر کی وزارت
جن اوشدھی دیوس ہفتہ 2021 کے چھٹے دن کا جشن
کم قیمت پر دستیاب معیاری جینرک ادویات کے بارے میں بیداری پھیلانے کے لیے آج جن اوشدھی دیوس 2021 ہفتہ کا چھٹا دن منایا گیا۔ اس پروگرام کے دوران، پورے ملک میں بی پی پی آئی کی ٹیم، جن اوشدھی متر اور جن اوشدھی کیندر مالکان کے ذریعہ بائک ریلیاں، پیدل یاترا اور انسانی سلسلہ جیسی سرگرمیاں منعقد کی گئیں۔ ان سرگرمیوں کے ذریعہ عوام کو جینرک دواؤں کی افادیت اور قوت کے بارے میں بتایا گیا، جو جن اوشدھی کیندروں میں بہت کم قیمت پر فروخت کی جا رہی ہیں۔ اس طرح جینرک دواؤں کے بارے میں لوگوں میں پھیلی غلط فہمیوں کو ختم کرنے کی کوشش کی گئی ہے۔
پی ایم بی جے پی کے تحت ایک دوا کی قیمت سرکردہ تین برانڈیڈ دواؤں کی اوسط قیمت سے زیادہ سے زیادہ 50 فیصد کم قیمت کے اصول پر رکھی گئی ہے۔ اس لیے، جن اوشدھی دواؤں کی قیمت کم سے کم 50 فیصد اور کچھ معاملوں میں برانڈیڈ دواؤں کی بازار قیمت سے 90 فیصد تک کم ہے۔ رواں مالی سال 2020-21 میں، پی ایم بی جے پی نے 5 مارچ، 2021 تک 593.84 کروڑ روپے  کی فروخت کی ہے۔ اس کی وجہ سے ملک کے عام شہریوں کے تقریباً 3600 کروڑ روپے کی بچت ہوئی ہے۔
جن اوشدھی دیواس ہفتہ-2021 پورے ملک میں 7400 سے زیادہ پردھان منتری بھارتی جن اوشدھی کیندروں کے ذریعہ منایا جا رہا ہے۔ جن اوشدھی کیندر کے مالکان صحت اور صفائی کے بارے میں بیداری پیدا کرنے کے لیے مختلف سرگرمیوں کا انعقاد کر رہے ہیں۔ یکم مارچ 2021 کو صحت جانچ کیمپ کی میزبانی کرکے تقریب کی شروعات ہوئی، جس میں دوسرے دن بلڈ پریشر کی جانچ، ذیابیطس کی جانچ، مفت ڈاکٹر مشورہ، مفت دوا تقسیم وغیرہ کا انتظام کیا گیا، جس کے بعد دوسرے دن ’جن اوشدھی پریچرچا‘ کا انعقاد کیا گیا۔ یہ گفتگو ڈاکٹروں، ہسپتالوں، کلینکوں اور دیگر اسٹیک ہولڈروں کے تعاون سے بی پی پی آئی کی ٹیم نے جن آیوشی متر اور جن آیوش کیندر کے مالکوں کے ذریعہ منعقد کی تھی۔ جن اوشدھی دیوس ہفتے کے تیسرے دن یعنی تھی۔ جن اوشدھی دیوس ہفتے کے تیسرے دن یعنی 3 مارچ 2021 کو بی پی پی آئی کی ٹیم، جن آیوشی متر اور جن آیوش کیندر مالکوں نے اس دن کو پورے ملک میں ’ٹیچ دیم ینگ‘ یعنی نوجوانوں کو تعلیم دینے کے طرز پر منایا۔ اس سرگرمی کے دوران، بی پی پی آئی کے عہدیداروں نے اسکولوں ، کالجوں، فارمیسی کالجوں اور دیگر اداروں کا دورہ کیا اور طالب علموں سے بات چیت کی۔ چوتھے دن پی ایم بی جے پی نے سرگرمیوں میں حصہ لیا اور خواتین کو سینٹری پیڈ کے استعمال کے بارے میں آگاہی فراہم کرنے کے لیے کیمپ لگائے۔ اس ہفتے کا پانچواں دن ہمارے بزرگ شہریوں کے لیے ’جن اوشدھی کا ساتھ‘ کے پیغام کے ساتھ منایا گیا۔
جن اوشدھی دیوس ہفتہ 2021 کی تقریب کل 7 مارچ، 2021 کو ختم ہوگی۔ وزیر اعظم شری نریندر مودی ’جن اوشدھی دیوس‘ کی تقریب سے 7 مارچ 2021 کو ویڈیو کانفرنس کے ذریعہ صبح 10 بجے خطاب کریں گے۔
وزارتِ تعلیم
اسکولی تعلیم اور خواندگی کا محکمہ سترہ جنوری سے اکیس جنوری 2022 تک آئکونک ویک منائے گا
اسکولی تعلیم اور خواندگی کا محکمہ سترہ جنوری سے اکیس جنوری 2022 تک آزادی کا امرت مہوتسو کے تحت ’’آئکونک ویک‘‘منائے گا۔
’’آئکونک ویک‘‘ کے حصے کے طور پر اسکولی تعلیم اور خواندگی کا محکمہ کئی پروگراموں کا انعقاد کرے گا، ان میں کھلونوں اور کھیلوں پر دوروزہ ویبنار ،بناؤاور سیکھو، سہودیہ اسکول کمپلکس کی 27 ویں قومی سالانہ کانفرنس اور تمام لوگوں کی شمولیت والی تعلیم کے موضوع پر ایک ویبنار شامل ہیں۔
سب کی شمولیت والی تعلیم پر ویبنار سترہ جنوری 2022 کو اٹل انوویشن مشن  کی شراکت داری کے ساتھ ورچوئل اور فزیکل طریقے سے منعقد کیا جائے گا۔ ویبنار کا مرکزی موضوع ہوگا۔ ’’مخصوص ضروریات والے بچوں پر مرکوز ایڈ۔ٹیک اسٹارٹ اپس‘‘۔اس پروگرام میں تعلیم کی وزارت کے اعلیٰ افسران، پرنسپل، ریاستی آئی ای رابطہ کار، والدین اور دیگر فریق شامل ہوں گے۔
سی بی ایس ای سترہ اور اٹھارہ جنوری 2022 کو اپنے سہودیہ اسکول کمپلکس میں 27 ویں قومی سالانہ کانفرنس کا انعقاد کرے گا جس کا موضوع ہوگا ’’پنرنو۔ آزادی کے 75 برس مکمل ہونے پر ہندوستان کی دریافت نو‘‘۔ یہ پروگرام ملے جلے طریقے سے منعقد ہوگا۔ کانفرنس کا مقصد شرکاء کو ایک پائدار مستقبل کے لئے مل کر کام کرنے کی جانب ترغیب دینا ہے۔ اس کا ایک مقصد پرنسپلوں اور سی بی ایس ای سے منظور شدہ اسکولوں کی انتظامیہ کو ان نئی پالیسیوں اور اختراعی طور طریقوں کو سمجھنے میں مدد دینا ہے جو بورڈ نے تعلیمی پالیسی 2020 کے مطابق شروع کئے ہیں۔
بیس اور اکیس جنوری 2022 کو ایک دو روزہ بین الاقوامی ویبنار ہوگا جس میں بچوں کی علمی پرداخت کے لئے کھلونوں کی اہمیت اور ایسے سامان سے تخلیقی جلا دینے والے کھلونے تیار کرنے پر بات ہوگی جو بہت سستے یا مفت دستیاب ہیں اور ماحولیات کے لئے سازگار ہیں۔ ویبنار کے دو دنوں میں اسکولی تعلیم کے دوران ہر سطح پر اور ہر مضمون سے متعلق پہلوؤں پر توجہ مرکوز کرتے ہوئے کھلونوں اور کھیلوں پر تبادلۂ خیال کیا جائے گا۔ ویبنار کے اخذ کردہ نتائج سے ہر سطح پر تعلیم میں کھلونوں اور کھیلوں کو شامل کرنے کے لئے ایک نقشِ راہ حاصل ہوگا۔
اعلیٰ تعلیم کا محکمہ بھی دس سے سترہ جنوری 2022 تک ’’نیشنل انوویشن ویک‘‘ منارہا ہے۔ اس ہفتے کے دوران ہندوستان میں اختراع اور صنعتکاری کو فروغ دینے سے متعلق بیداری لانے کے لئے مختلف اقدامات کو اجاگر کیا گیا ہے۔ آئکونک ویک کے دوران جو پروگرام ہوئے ان میں تعلیمی اداروں میں اختراعی ایکوسسٹم کی تعمیر پر ایک ای سمپوزیم، ہائرایجوکیشن اداروں میں سائبر سیکورٹی پر بااختیار بنانے پر ویبنار وغیرہ شامل ہیں۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 101 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس11.12کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،16 اکتوبر،2021/
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,01,51,66,665
|
|
دستیاب خوراک
|
|
11,12,33,325
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 101 کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 11.12کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
ارضیاتی سائنس کی وزارت
جناب کرن رجیجو نے کہا کہ ہندوستان جلد ہی اپنا تیز ترین سپر کمپیوٹر حاصل کر لے گا اور یہ اگلے مارچ تک کام شروع کر دے گا
ارضیاتی سائنس کے مرکزی وزیر نے این سی ایم آر ڈبلیو ایف ، نوئیڈا کا دورہ کیا
ارضیاتی سائنس کے مرکزی وزیر جناب کرن رجیجو نے کہا کہ ہندوستان جلد ہی 900 کروڑ روپے کی مالیت کا اپنا تیز ترین سپر کمپیوٹر حاصل کرلے گا اور یہ اگلے سال مارچ تک کام کرنا شروع کر دے گا۔ چارج سنبھالنے کے بعد وزارت کے تحت کسی تحقیقی مرکز کے اپنے پہلے دورے میں، جناب رجیجو نے کہا کہ اس کے حصول کے ساتھ ہی ہندوستان ممکنہ پیش گوئی کے اعلیٰ ترین ریزولوشن کے ساتھ موسم کی نگرانی کا میکانزم حاصل کرلے گا۔ وزیرموصوف آج اتر پردیش کے نوئیڈا میں نیشنل سینٹر فار میڈیم رینج ویدر فورکاسٹنگ  کے دورے کے دوران میڈیا سے خطاب کر رہے تھے۔
نیا کمپیوٹر پیش گوئی کو بہتر بنا کر 12 سے 6 کلومیٹر تک کرسکتا ہے۔جناب رجیجو نے کہا کہ اس وقت ہندوستان کے تیز ترین سپر کمپیوٹر 6.8 پیٹا فلاپس  کی کارکردگی کے ساتھ کرے ایکس سی-40 سپر کمپیوٹر 'مہیر' کے مقابلے میں نئے سپر کمپیوٹر میں تقریباً تین گنا صلاحیت یعنی پی ایف ایل او پی ایس18 ہو گی۔ انہوں نے مزید کہا کہ اس عالمی معیار کے مرکز کی سہولیات سے تمام شعبوں، معاشرے کے تمام طبقات کو فائدہ پہنچے گا، درحقیقت ملک کا ہر فرد اس ادارے سے براہ راست فائدہ اٹھائے گا۔
جناب رجیجو نے کہا کہ ہندوستان کی موسم کی پیش گوئی کرنے کی صلاحیت دن بدن بہتر ہو رہی ہے۔ انہوں نے کہا کہ وزیر اعظم جناب نریندر مودی کی قیادت میں، ہندوستان نے سائنس اور ٹیکنالوجی کے میدان میں اہم پیش رفت کی ہے۔ ہم پڑوس اور اس سے باہر کے ممالک تک موسم کی پیش گوئیاں بھی فراہم کر رہے ہیں۔
موسم اور موسمیاتی ماڈلنگ میں مہارت کا مرکز این سی ایم آر ڈبلیو ایف کا احاطہ علاقائی گروپ 'بے آف بنگال انیشی ایٹو فار ملٹی سیکٹرل ٹیکنیکل اینڈ اکنامک کوآپریشن'  کا بمسٹیک سینٹر آن ویدر اینڈ کلائمیٹ ، جس میں سات رکن ممالک، پانچ جنوبی ایشیا سے، بشمول بنگلہ دیش، بھوٹان، ہندوستان، نیپال، سری لنکا، اور دو جنوب مشرقی ایشیا سے، بشمول میانمار اور تھائی لینڈشامل ہیں، کی میزبانی بھی کرتا ہے۔
جناب رجیجو نے کہا کہ این سی ایم آر ڈبلیو ایف دنیا میں اپنی نوعیت کا ایک سرکردہ ادارہ ہے۔ انہوں نے کہاکہ یہ ہندوستان کے لیے بڑے فخر کی بات ہے کہ ہمارا این سی ایم آر ڈبلیو ایف عالمی معیار کا مرکز بننے جا رہا ہے۔
جناب رجیجو کو ارضیاتی سائنسز کی وزارت کے سکریٹری ڈاکٹر ایم روی چندرن، این سی ایم آر ڈبلیو ایف کے سربراہ ڈاکٹر وی ایس پرساد اور دیگر سینئر سائنسدانوں نے بریفنگ دی۔
وزیراعظم کا دفتر
وزیر اعظم نے ٹیکنالوجی کے قومی دن پر ہندوستانی سائنسدانوں کا شکریہ ادا کیا
وزیر اعظم جناب نریندر مودی نے ہمارےبہترین سائنسدانوں اور ان کی کوششوں کا شکریہ ادا کیا ہے جن کی وجہ سے 1998 میں پوکھران کے کامیاب ٹیسٹ کئے جاسکے ۔
ایک ٹویٹ میں، وزیر اعظم نے کہا؛
A ‘‘آج، قومی ٹیکنالوجی کے دن پر، ہم اپنے ذہین سائنسدانوں کا ان کی کوششوں کے لئے شکریہ ادا کرتے ہیں جن کی وجہ سے 1998 میں پوکھران کے کامیاب ٹیسٹ ہوئے۔ ہم اٹل جی کی مثالی قیادت کو فخر کے ساتھ یاد کرتے ہیں جنہوں نے شاندار سیاسی جرات اور سیاسی سوجھ بوجھ کا مظاہرہ کیا۔’’
امور داخلہ کی وزارت
سائبر کرائم والنٹیئر پروگرام کا بیجا استعمال
نئی دہلی،24 مارچ،2021 / بھارت کے آئین کی ساتویں فہرست کے مطابق پولیس اور سرکاری حکم حکومت کے معاملات ہیں۔ ریاستیں اور مرکز کے زیر انتظام علاقے بنیادی طور پر اپنی قانون نافذ کرنے والی ایجسنیوں ایل ای اے کے ذریعے جرائم کی روک تھام ، ان کا پتہ لگانے ، ان کی تفتیس کرنے اور سزا دینے کی ذمہ دار ہیں۔ ایل ای اے قصور واروں کے خلاف قانون کی شقوں کے مطابق قانونی کارروائی کرتی ہیں۔ سائبر اسپیس کی وجہ سے بہت سی چیلنج درپیش ہیں ۔ یہ چیلنج سائبر اسپیس کی وسعت اور اس کے سرحدوں سے تجاوز کرنے کی وجہ سے پیدا ہوتے ہیں۔ وزارت داخلہ نے نئی دلی میں سائبر جرائم سے متعلق تال میل کے بھارتی مرکز  قائم کیا ہے تاکہ سائبر جرائم سے مربوط اور جامع انداز میں نمٹنے کی غرض سے ایل ای اے کے لیے ایک لائحہ عمل اور اقتصادی نظام پیدا کیا جاسکے۔
سائبر جرائم رضاکار لائحہ عمل سائبر ہائی جن فروغ کے طور پر شروع کیا گیا ہے تاکہ ملک میں سائبر جرائم کے خلاف لڑائی میں تعاون دینے کے لیے شہریوں کو یکجا کیا جاسکے اور سائبر جرائم پر قابو پایا جا سکے۔ ان رضا کاروں کا اندارج کیا جائے گا اور متعلقہ ریاستوں اور مرکز کے زیر انتظام علاقوں کی ایجنسیاں اپنی ضروریات کے مطابق ان کی خدمات حاصل کریں گی۔ سائبر رضاکاروں کا اندراج مقررہ طریقے پر عمل کرتے ہوئے کیا جائے گا اور ان رضاکاروں کو اپنا شناختی ثبوت ، پتے کا ثبوت اور فوٹوگراف وغیرہ دینا ہوگا۔
یہ جانکاری داخلی امور کے وزیر مملکت جناب جی کشن ریڈی نے راجیہ سبھا میں آج ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3017
(Visitor Counter : 144
محنت اور روزگار کی وزارت
بندھوا مزدور 2016 کی باز آبادکاری کیلئے اسکیم
نئی دہلی،04؍دسمبر،محنت اور روزگار کے وزیر مملکت  جناب سنتوش کمار گنگوار نے آج راجیہ سبھا میں پوچھے گئے ایک سوال کے تحریری جواب میں بتایا کہ بندھوا مزدوروں کی باز آبادکاری 2016 سے 17-2016 سے 20-2019 کے لئے مرکزی شعبے کی اسکیم کے تحت 33.00 کروڑ روپے کی رقم مختص کی گئی ہے۔
بندھوا مزدوروں کی باز آباد کاری کے لئے سی ایس ایس 2016 کے تحت 2016 سے سال کے مطابق اخراجات درج ذیل ہیں:
لاکھ روپے
|
|
2016-17
|
|
2017-18
|
|
2018-19
|
|
2019-20
|
|
260.70
|
|
664.50
|
|
253.50
|
|
05.00
بندھوا مزدوروں کی باز آباد کاری کے لئے سینٹرل سیکٹر کی اسکیم – 2016 کے تحت ضلع مجسٹریٹ کے کم از کم 10 لاکھ روپے کی رقم مستقل کارپوریس کے ساتھ ہر ریاست کے ذریعہ ضلعی سطح پر ایک مستقل بندھوا مزدوری فنڈ تشکیل دیا جاتا ہے۔ اس فنڈ کو رہا ہونے والے بندھوا مزدوروں کو فوری مالی امداد فراہم کرانے کے لئے کیا جاتا ہے۔ کارپوریس فنڈ کے ذریعہ ہر بندھوا مزدور کو ضلع مجسٹریٹ کے فنڈ سے 20 ہزار روپے فراہم کرائے جاتے ہیں۔ اس فنڈ کو مکمل طور پر مرکزی حکومت ریاستی حکومت کو فراہم کردیتی ہے۔
بندھوا مزدوروں کی باز آباد کاری کے لئےاضلاع کو کارپس حکومت کی طرف سے اس طرح کے دیٹا کو برقرار نہیں رکھا جاتا ہے۔
۔۔۔۔۔۔۔۔۔۔۔۔۔۔۔۔۔
U-5568
(Visitor Counter : 72